Ζερεμί Τουλαλάν

Ο Ζερεμί Τουλαλάν (Jérémy Toulalan, 10 Σεπτεμβρίου 1983) είναι Γάλλος διεθνής ποδοσφαιριστής ο οποίος αγωνίστηκε τελευταία για την Μπορντώ. Συνήθως αγωνιζόταν ως αμυντικός μέσος, αλλά μπορεί να αγωνιστεί και ως κεντρικός αμυντικός. Είναι γνωστός για την ταπεινή συμπεριφορά του, καλή τεχνική και αποτελεσματικό τάκλιν.

Ο Τουλαλάν ξεκίνησε την καριέρα του από τη Νάντη, όπου πραγματοποίησε το ντεμπούτο του τον Μάρτιο του 2002. Η πολύ καλή του απόδοση τη σαιζόν 2004-05 του έδωσε το βραβείο του παίκτη της χρονιάς για τη Λιγκ 1 και ήταν μέλος της ομάδας της χρονιάς. Το 2006 ο Τουλαλάν αποκτήθηκε από την Ολιμπίκ Λιόν με τετραετές συμβόλαιο και βοήθησε την ομάδα να κατακτήσει το πρωτάθλημα το 2007 και το 2008. Τον Ιούνιο του 2011 αποκτήθηκε από τη Μάλαγα, όπου έμεινε δύο χρόνια, και στη συνέχεια από τη Μονακό και την Μπορντό.

Ο Τουλαλάν, αφότου είχε αγωνιστεί με τις νεανικές εθνικές ομάδες της Γαλλίας, πραγματοποίησε το ντεμπούτο του με την εθνική αντρών τον Οκτώβριο του 2006 και εκπροσώπησε τη χώρα στο Euro 2008 και στο Μουντιάλ 2010. Συνολικά έχει 36 συμμετοχές με το εθνόσημο.

Παραπομπές 

Γάλλοι ποδοσφαιριστές
Αμυντικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Γαλλίας
Ποδοσφαιριστές ΦΚ Ναντ
Ποδοσφαιριστές Λιγκ 1
Ποδοσφαιριστές Ολιμπίκ Λιονναί
Ποδοσφαιριστές Μάλαγα ΚΦ
Ποδοσφαιριστές ΑΣ Μονακό
Ποδοσφαιριστές Ζιροντέν Μπορντό
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2010